името, собствеността или флага, и ще гарантира проследяването на продуктите от риболов по цялата търговска верига, и по-специално в случаите, в които корабите може да са използвани за дейности, свързани с незаконен, недеклариран и нерегулиран (ННН) риболов.
 (4)
 Комисията разработи нов формат за предаване на данни от системата за наблюдение на корабите (VMS) и той следва да се използва за обмен на всички електронни данни по член 111 и член 116 от Регламента за контрол. Поради това членове 24 и 28 от Регламент за изпълнение (ЕС) No 404/2011 следва да бъдат изменени, а приложение V към Регламент за изпълнение (ЕС) No 404/2011 следва да се заличи.
 (5)
 С член 14, параграф 2, буква г) от Регламента за контрол се изисква в риболовния дневник да се посочва датата, на която корабът тръгва от пристанището. За да се гарантира, че всички съобщения, свързани с един и същи риболовен рейс, могат да бъдат идентифицирани и свързани, капитаните на корабите, от които се изисква да записват и изпращат данни от дневника посредством електронни средства, следва да предават на компетентните органи на държава членка на флага съобщение за тръгване като първото съобщение преди началото на всяка риболовна операция и всяко последващо предаване. Поради това член 47 от Регламент за изпълнение (ЕС) No 404/2011 следва да бъде изменен.
 (6)
 Необходимо е да се променят правилата за обмен на данни между държавите членки и между държавите членки и Комисията или определения от нея орган по членове 111 и 116 от Регламента за контрол и по член 13 от Регламент (ЕО) No 1006/2008, за да се вземат предвид новите правни изисквания, развитието на нови технологии и формати, както и международните стандарти. Необходимо е да се установят общите принципи за електронното предаване, процедурите за корекции и стандартите, които да се използват за обмен на информация, свързана със системата за наблюдение на корабите, риболовните дейности и дейностите, свързани с продажбите, декларирането на улова, както и процедурите за въвеждане на промени във форматите. Поради това членове 43, 45, 91 от Регламент за изпълнение (ЕС) No 404/2011 и приложение XII към него следва да се адаптират и да се установят нови правила.
 (7)
 Прекият и протичащ в реално време електронен обмен на данни от системата за наблюдение на корабите и данни от системата за електронно записване и отчитане по член 111, параграф 1 от Регламента за контрол изисква допълнително хармонизиране. Държавата членка на флага следва да гарантира автоматичното и протичащо в реално време предаване на крайбрежната държава членка на данни от системата за електронно записване и отчитане, получени от нейните риболовни кораби, когато извършват риболов във водите на същата крайбрежна държава членка. Поради това член 44 от Регламент за изпълнение (ЕС) No 404/2011 следва да бъде изменен.
 (8)
 С Регламент (ЕС) No 1379/2013 на Европейския парламент и на Съвета (6) се изменя Регламентът за контрол, като се въвеждат правила относно информацията, която трябва да се предостави на потребителя на продуктите от риболов и аквакултури, и относно контрола на продуктите от риболов и аквакултури, предмет на механизма за съхранение. Членове 66, 67 и